title: Απόφαση (ΚΕΠΠΑ) 2017/1869 του Συμβουλίου, της 16ης Οκτωβρίου 2017, για τη συμβουλευτική αποστολή της Ευρωπαϊκής Ένωσης προς στήριξη της μεταρρύθμισης του τομέα της ασφάλειας στο Ιράκ (EUAM Iraq)

text:
               17.10.2017

               EL

               Επίσημη Εφημερίδα της Ευρωπαϊκής Ένωσης

               L 266/12

         ΑΠΌΦΑΣΗ (ΚΕΠΠΑ) 2017/1869 ΤΟΥ ΣΥΜΒΟΥΛΊΟΥ
   της 16ης Οκτωβρίου 2017
   για τη συμβουλευτική αποστολή της Ευρωπαϊκής Ένωσης προς στήριξη της μεταρρύθμισης του τομέα της ασφάλειας στο Ιράκ (EUAM Iraq)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση και ιδίως το άρθρο 28, το άρθρο 42 παράγραφος 4 και το άρθρο 43 παράγραφος 2,
   Έχοντας υπόψη την πρόταση του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:

               (1)

               Στις 19 Ιουνίου 2017, το Συμβούλιο επιβεβαίωσε την ακλόνητη υποστήριξη, από πλευράς Ένωσης, προς την ενότητα, την κυριαρχία και την εδαφική ακεραιότητα του Ιράκ και υπογράμμισε τη σημασία της ασφάλειας και του κράτους δικαίου για τη σταθερότητα στο Ιράκ. Το Συμβούλιο ανακοίνωσε ότι η Ένωση, ανταποκρινόμενη στο αίτημα των ιρακινών αρχών, εξετάζει την αποστολή Ομάδας Παροχής Συμβουλών και Βοήθειας της ΕΕ για τη Μεταρρύθμιση του Τομέα της Ασφάλειας, προκειμένου να συνδράμει στις μεταρρυθμιστικές προσπάθειες σε συνεργασία και συνοχή με άλλους διεθνείς εταίρους.

               (2)

               Στις 17 Ιουλίου 2017, το Συμβούλιο ενέκρινε γενική ιδέα διαχείρισης κρίσεων για πιθανή μη στρατιωτική αποστολή ΚΠΑΑ προς στήριξη της μεταρρύθμισης του τομέα της ασφάλειας στο Ιράκ.

               (3)

               Στις 24 Αυγούστου 2017, ο πρωθυπουργός του Ιράκ, σε επιστολή του προς τον Ύπατο Εκπρόσωπο της Ένωσης για θέματα εξωτερικής πολιτικής και πολιτικής ασφαλείας (ΥΕ), εξέφρασε ικανοποίηση για τη σχεδιαζόμενη αποστολή.

               (4)

               Κατόπιν της σύστασης του διευθυντή της μη στρατιωτικής δυνατότητας σχεδιασμού και διεξαγωγής επιχειρήσεων, η αποστολή θα πρέπει να δρομολογηθεί.

               (5)

               Η Επιτροπή Πολιτικής και Ασφάλειας (ΕΠΑ) θα πρέπει να ασκεί, υπό την ευθύνη του Συμβουλίου και του Ύπατου Εκπροσώπου, τον πολιτικό έλεγχο της αποστολής, να της παρέχει στρατηγική καθοδήγηση και να λαμβάνει τις σχετικές αποφάσεις σύμφωνα με το άρθρο 38 τρίτο εδάφιο της Συνθήκης για την Ευρωπαϊκή Ένωση (ΣΕΕ).

               (6)

               Το Κέντρο Επιφυλακής θα πρέπει να τεθεί σε λειτουργία γι' αυτήν την αποστολή.

               (7)

               Η παρούσα αποστολή θα διεξαχθεί στο πλαίσιο κατάστασης η οποία ενδέχεται να επιδεινωθεί και θα μπορούσε να παρεμποδίσει την επίτευξη των στόχων της εξωτερικής δράσης της Ένωσης, όπως καθορίζονται στο άρθρο 21 ΣΕΕ,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Αποστολή
   Η Ένωση συνιστά και δρομολογεί συμβουλευτική αποστολή της Ευρωπαϊκής Ένωσης προς στήριξη της μεταρρύθμισης του τομέα της ασφάλειας στο Ιράκ (EUAM Iraq).
   Άρθρο 2
   Στόχοι
   Οι στρατηγικοί στόχοι της EUAM Iraq είναι:

               1)

               να παρέχει συμβουλές και εμπειρογνωμοσύνη στις ιρακινές αρχές σε στρατηγικό επίπεδο προκειμένου να συμβάλλει στην εφαρμογή της ιρακινής εθνικής στρατηγικής ασφάλειας·

               2)

               να αναλύει, να εκτιμά και να εντοπίζει ευκαιρίες δυνητικής περαιτέρω δραστηριοποίησης της Ένωσης για την υποστήριξη των αναγκών της μεταρρύθμισης του τομέα της ασφάλειας στο Ιράκ μακροπρόθεσμα·

               3)

               να συνδράμει την αντιπροσωπεία της Ένωσης στο Ιράκ στον συντονισμό της στήριξης από πλευράς Ένωσης και κρατών μελών όσον αφορά τη μεταρρύθμιση του τομέα της ασφάλειας στο Ιράκ.

         Άρθρο 3
   Καθήκοντα
   1.   Προκειμένου να εκπληρώσει τους στόχους του άρθρου 2 σημείο 1), η EUAM Iraq:

               α)

               στηρίζει την Εθνική Επιτροπή για την Καταπολέμηση της Τρομοκρατίας κατά την εφαρμογή της εθνικής στρατηγικής για την καταπολέμηση της τρομοκρατίας και κατά τον εντοπισμό των επιμέρους στρατηγικών και σχεδίων δράσης για την εφαρμογή της·

               β)

               στηρίζει τη Διεύθυνση Σχεδιασμού του Υπουργείου Εσωτερικών κατά τον σχεδιασμό των θεσμικών μεταρρυθμίσεων στο εσωτερικό της διεύθυνσης, μεταξύ άλλων των αστυνομικών υπηρεσιών, στο πλαίσιο της εφαρμογής της εθνικής στρατηγικής ασφάλειας·

               γ)

               συμβάλλει στη σύνταξη εθνικής στρατηγικής κατά του οργανωμένου εγκλήματος με επικεφαλής το Τμήμα Οργανωμένου Εγκλήματος του Υπουργείου Εσωτερικών.

         2.   Προκειμένου να εκπληρώσει τους στόχους του άρθρου 2 σημείο 2), η EUAM Iraq:

               α)

               χαρτογραφεί τις εν εξελίξει δραστηριότητες προς υποστήριξη του μη στρατιωτικού τομέα ασφάλειας, μεταξύ άλλων της ασφάλειας συνόρων, και εντοπίζει διδάγματα και ελλείψεις·

               β)

               εντοπίζει, σε συνεργασία με διεθνείς δωρητές, σημαντικά έργα ταχείας απόδοσης βραχυπρόθεσμα στα οποία θα μπορούσαν να δραστηριοποιηθούν τα θεσμικά όργανα της Ένωσης ή τα κράτη μέλη·

               γ)

               εντοπίζει μεσοπρόθεσμες και μακροπρόθεσμες ανάγκες και ευκαιρίες για πιθανή μελλοντική δραστηριοποίηση στο πεδίο της μεταρρύθμισης του τομέα ασφαλείας, με στόχο την ενημέρωση και υποστήριξη του πολιτικο-στρατιωτικού σχεδιασμού της Ένωσης για πιθανή τέτοια δραστηριοποίηση, εφόσον απαιτείται·

               δ)

               συμβάλλει στη διαχείριση και τη λειτουργία της αρχιτεκτονικής της μεταρρύθμισης του τομέα ασφάλειας στο πλαίσιο της Κοινής Γραμματείας.

         3.   Η EUAM Iraq συνδράμει την αντιπροσωπεία της Ένωσης στο Ιράκ στον συντονισμό της στήριξης από πλευράς Ένωσης και κρατών μελών όσον αφορά τη μεταρρύθμιση του τομέα της ασφάλειας στο Ιράκ.
   4.   Η EUAM Iraq διασφαλίζει ότι θέματα σχετικά με τα ανθρώπινα δικαιώματα και τις ιδιαιτερότητες των φύλων εντάσσονται στα καθήκοντά της και ότι πολιτικές και σχέδια που αναπτύχθηκαν με τη στήριξή της συμμορφώνονται με τα διεθνή πρότυπα και υποχρεώσεις σχετικά με τα ανθρώπινα δικαιώματα και τις ιδιαιτερότητες των φύλων.
   5.   Η EUAM Iraq διασφαλίζει ότι μέτρα για την καταπολέμηση του οργανωμένου εγκλήματος περιλαμβάνουν την καταπολέμηση της παράνομης μετανάστευσης, της εμπορίας όπλων και ναρκωτικών, του εγκλήματος στον κυβερνοχώρο και του παράνομου εμπορίου και της καταστροφής πολιτιστικών αγαθών. Τα τελευταία μέτρα θα συντονίζονται στενά με όλους τους σχετικούς επιτόπου φορείς, ιδίως με την UNESCO και τον Παγκόσμιο Συνασπισμό.
   6.   Η EUAM Iraq δεν έχει εκτελεστικές αρμοδιότητες.
   Άρθρο 4
   Δομή διοίκησης και διάρθρωση
   1.   Η EUAM Iraq έχει ενοποιημένη δομή διοίκησης ως επιχείρηση διαχείρισης κρίσεων.
   2.   Η EUAM Iraq έχει την έδρα της στη Βαγδάτη.
   3.   Η διάρθρωση της EUAM Iraq γίνεται σύμφωνα με τα έγγραφα σχεδιασμού της.
   Άρθρο 5
   Διοικητής μη στρατιωτικής επιχείρησης
   1.   Ο διευθυντής της μη στρατιωτικής δυνατότητας σχεδιασμού και διεξαγωγής επιχειρήσεων (CPCC) αναλαμβάνει καθήκοντα διοικητή μη στρατιωτικής επιχείρησης για την EUAM Iraq. Η CPCC τίθεται στη διάθεση του διοικητή μη στρατιωτικής επιχείρησης για τον σχεδιασμό και τη διεξαγωγή της EUAM Iraq.
   2.   Ο διοικητής μη στρατιωτικής επιχείρησης ασκεί τη διοίκηση και τον έλεγχο της EUAM Iraq σε στρατηγικό επίπεδο, υπό τον πολιτικό έλεγχο και τη στρατηγική καθοδήγηση της Επιτροπής Πολιτικής και Ασφάλειας (ΕΠΑ) και υπό τη γενική εξουσία του Ύπατου Εκπροσώπου για θέματα εξωτερικής πολιτικής και πολιτικής ασφαλείας (ΥΕ).
   3.   Ο διοικητής μη στρατιωτικής επιχείρησης διασφαλίζει την ορθή και αποτελεσματική εφαρμογή των αποφάσεων του Συμβουλίου και της ΕΠΑ όσον αφορά τη διενέργεια των επιχειρήσεων, μεταξύ άλλων εκδίδοντας κατάλληλες εντολές, σε στρατηγικό επίπεδο, προς τον αρχηγό αποστολής και παρέχοντάς του συμβουλές και τεχνική υποστήριξη. Ο διοικητής μη στρατιωτικής επιχείρησης υποβάλλει αναφορές στο Συμβούλιο μέσω του ΥΕ.
   4.   Το αποσπασμένο προσωπικό παραμένει στο σύνολό του υπό τις εντολές των εθνικών αρχών του κράτους από το οποίο αποσπάστηκε, σύμφωνα με τους εθνικούς κανόνες, ή υπό τις εντολές του οικείου θεσμικού οργάνου της Ένωσης ή της Ευρωπαϊκής Υπηρεσίας Εξωτερικής Δράσης (ΕΥΕΔ) αντίστοιχα. Οι εν λόγω αρχές μεταβιβάζουν τον επιχειρησιακό έλεγχο (OPCON) του προσωπικού τους στον διοικητή μη στρατιωτικής επιχείρησης.
   5.   Ο διοικητής μη στρατιωτικής επιχείρησης έχει ως γενική ευθύνη να διασφαλίζει ότι το καθήκον επιμέλειας της Ένωσης εκπληρώνεται σωστά.
   6.   Ο διοικητής μη στρατιωτικής επιχείρησης και ο επικεφαλής της αντιπροσωπείας της Ένωσης στο Ιράκ διαβουλεύονται μεταξύ τους, ανάλογα με την περίπτωση.
   Άρθρο 6
   Αρχηγός αποστολής
   1.   Ο Markus RITTER διορίζεται αρχηγός αποστολής.
   2.   Ο αρχηγός αποστολής είναι υπεύθυνος για την EUAM Iraq και ασκεί τη διοίκηση και τον έλεγχο αυτής, σε επίπεδο θεάτρου επιχειρήσεων. Ο αρχηγός αποστολής υπάγεται απευθείας στον διοικητή μη στρατιωτικής επιχείρησης και ενεργεί σύμφωνα με τις οδηγίες του.
   3.   Ο αρχηγός αποστολής είναι ο εκπρόσωπος της EUAM Iraq στην περιοχή ευθύνης της.
   4.   Ο αρχηγός αποστολής είναι υπεύθυνος για διοικητικά θέματα και για θέματα διοικητικής μέριμνας για την EUAM Iraq, μεταξύ άλλων για ό,τι αφορά τα μέσα, τους πόρους και τις πληροφορίες που έχουν τεθεί στη διάθεση της EUAM Iraq. Ο αρχηγός αποστολής μπορεί να αναθέτει διαχειριστικά καθήκοντα σχετικά με θέματα προσωπικού και θέματα οικονομικής φύσεως στα μέλη του προσωπικού της EUAM Iraq, υπό τη γενική ευθύνη του.
   5.   Ο αρχηγός αποστολής είναι υπεύθυνος για τον πειθαρχικό έλεγχο του προσωπικού της EUAM Iraq. Όσον αφορά το αποσπασμένο προσωπικό, τα πειθαρχικά μέτρα επιβάλλονται κατά τους εθνικούς κανόνες από τις εθνικές αρχές του κράτους από το οποίο αποσπάστηκε, από το οικείο θεσμικό όργανο της Ένωσης ή από την ΕΥΕΔ, αντίστοιχα.
   6.   Ο αρχηγός αποστολής μεριμνά για την κατάλληλη προβολή της EUCAP Iraq.
   7.   Ο αρχηγός αποστολής συντονίζεται με άλλους επιτόπου φορείς της Ένωσης, κατά περίπτωση. Ο αρχηγός αποστολής, χωρίς να θίγεται η δομή διοίκησης, λαμβάνει επιτόπου πολιτική καθοδήγηση από τον επικεφαλής της αντιπροσωπείας της Ένωσης στο Ιράκ.
   Άρθρο 7
   Προσωπικό
   1.   Η EUAM Iraq απαρτίζεται πρωτίστως από προσωπικό που αποσπάται από τα κράτη μέλη, τα θεσμικά όργανα της Ένωσης ή την ΕΥΕΔ. Κάθε κράτος μέλος, κάθε θεσμικό όργανο της Ένωσης και η ΕΥΕΔ επιβαρύνονται με τις δαπάνες του προσωπικού που έχουν αποσπάσει, συμπεριλαμβανομένων των εξόδων ταξιδιού προς και από τον τόπο απόσπασης, των μισθών, της ιατροφαρμακευτικής περίθαλψης και των επιδομάτων εκτός των εφαρμοστέων ημερήσιων αποζημιώσεων.
   2.   Εμπίπτει στην αρμοδιότητα του κράτους μέλους, του θεσμικού οργάνου της Ένωσης ή της ΕΥΕΔ να αντικρούουν τυχόν αξιώσεις συνδεόμενες με την απόσπαση τις οποίες προβάλλουν τα αποσπασθέντα μέλη του προσωπικού ή οι οποίες αφορούν τα μέλη αυτά, καθώς και να προβαίνουν σε οποιεσδήποτε ενέργειες κατά των εν λόγω προσώπων.
   3.   Η EUAM Iraq μπορεί να προσλαμβάνει διεθνές και τοπικό προσωπικό με σύμβαση εργασίας, εάν η εκτέλεση των απαιτούμενων καθηκόντων δεν μπορεί να εξασφαλιστεί από το αποσπασθέν προσωπικό των κρατών μελών. Κατ' εξαίρεση, σε δεόντως αιτιολογημένες περιπτώσεις, εάν δεν υπάρχουν υποψήφιοι με τα απαιτούμενα προσόντα από τα κράτη μέλη, μπορούν να προσλαμβάνονται υπήκοοι των συμμετεχόντων τρίτων κρατών με σύμβαση εργασίας, εφόσον αυτό κρίνεται σκόπιμο.
   4.   Οι όροι εργασίας, τα δικαιώματα και οι υποχρεώσεις του διεθνούς και τοπικού προσωπικού καθορίζονται στις συμβάσεις μεταξύ της EUAM Iraq και των ενδιαφερόμενων μελών του προσωπικού.
   Άρθρο 8
   Καθεστώς της EUAM Iraq και του προσωπικού της
   Το καθεστώς της EUAM Iraq και του προσωπικού της, συμπεριλαμβανομένων κατά περίπτωση των προνομίων, ασυλιών και των επιπλέον εγγυήσεων που απαιτούνται για την ολοκλήρωση και την εύρυθμη διεξαγωγή της EUAM Iraq, αποτελεί αντικείμενο συμφωνίας που συνάπτεται κατ' εφαρμογή του άρθρου 37 ΣΕΕ σύμφωνα με τη διαδικασία του άρθρου 218 της Συνθήκης για τη λειτουργία της Ευρωπαϊκής Ένωσης.
   Άρθρο 9
   Πολιτικός έλεγχος και στρατηγική καθοδήγηση
   1.   Η ΕΠΑ ασκεί, υπό την ευθύνη του Συμβουλίου και του ΥΕ, τον πολιτικό έλεγχο και τη στρατηγική καθοδήγηση της EUAM Iraq. Το Συμβούλιο εξουσιοδοτεί την ΕΠΑ να λαμβάνει τις σχετικές αποφάσεις για τον σκοπό αυτό σύμφωνα με το άρθρο 38 τρίτο εδάφιο της ΣΕΕ. Η εξουσιοδότηση αυτή περιλαμβάνει και την εξουσία διορισμού αρχηγού αποστολής, με πρόταση του ΥΕ, και την εξουσία τροποποίησης του σχεδίου επιχειρήσεων (OPLAN). Το Συμβούλιο διατηρεί την εξουσία λήψης αποφάσεων όσον αφορά τους στόχους και τον τερματισμό της EUAM Iraq.
   2.   Η ΕΠΑ υποβάλλει έκθεση στο Συμβούλιο σε τακτά χρονικά διαστήματα.
   3.   Η ΕΠΑ λαμβάνει, σε τακτά χρονικά διαστήματα και όποτε απαιτείται, εκθέσεις από τον διοικητή μη στρατιωτικής επιχείρησης και τον αρχηγό αποστολής για ζητήματα που εμπίπτουν στους τομείς αρμοδιότητάς τους.
   Άρθρο 10
   Συμμετοχή τρίτων κρατών
   1.   Με την επιφύλαξη της αυτονομίας λήψης αποφάσεων της Ένωσης και του ενιαίου θεσμικού πλαισίου της, τρίτα κράτη μπορούν να κληθούν να συνεισφέρουν στην EUAM Iraq, υπό την προϋπόθεση ότι αναλαμβάνουν τα έξοδα αποστολής του προσωπικού που αποσπούν, συμπεριλαμβανομένων των μισθών, της ασφαλιστικής κάλυψης κατά παντός κινδύνου, της ημερήσιας αποζημίωσης και των εξόδων ταξιδιού προς και από το Ιράκ, και ότι συμβάλλουν κατάλληλα στις δαπάνες λειτουργίας της EUAM Iraq.
   2.   Τα τρίτα κράτη που συνεισφέρουν στην EUAM Iraq έχουν τα ίδια δικαιώματα και υποχρεώσεις με τα κράτη μέλη όσον αφορά την καθημερινή διαχείριση της EUAM Iraq.
   3.   Το Συμβούλιο εξουσιοδοτεί την ΕΠΑ να λαμβάνει τις σχετικές αποφάσεις αποδοχής των προτεινόμενων συνεισφορών και συγκρότησης Επιτροπής Συνεισφερόντων.
   4.   Λεπτομερείς διατάξεις για τη συμμετοχή τρίτων κρατών καλύπτονται από συμφωνίες που συνάπτονται σύμφωνα με το άρθρο 37 ΣΕΕ. Εάν η Ένωση και ένα τρίτο κράτος συνάψουν ή έχουν συνάψει συμφωνία που θεσπίζει πλαίσιο για τη συμμετοχή του εν λόγω τρίτου κράτους σε επιχειρήσεις διαχείρισης κρίσης της Ένωσης, οι διατάξεις της εν λόγω συμφωνίας εφαρμόζονται στο πλαίσιο της EUAM Iraq.
   Άρθρο 11
   Ασφάλεια
   1.   Ο διοικητής μη στρατιωτικής επιχείρησης διευθύνει τον σχεδιασμό των μέτρων ασφάλειας του αρχηγού αποστολής και διασφαλίζει ότι η EUAM Iraq εφαρμόζει τα εν λόγω μέτρα ορθά και αποτελεσματικά σύμφωνα με το άρθρο 5.
   2.   Ο αρχηγός αποστολής είναι υπεύθυνος για την ασφάλεια της EUAM Iraq και για τη διασφάλιση της συμμόρφωσης με τις ελάχιστες απαιτήσεις ασφάλειας που ισχύουν για την EUAM Iraq, σύμφωνα με την πολιτική της Ένωσης για την ασφάλεια του προσωπικού που είναι αποσπασμένο εκτός Ένωσης στο πλαίσιο επιχειρήσεων δυνάμει του τίτλου V ΣΕΕ και σύμφωνα με τα συνοδευτικά έγγραφα.
   3.   Ο αρχηγός αποστολής επικουρείται από υπεύθυνο ασφάλειας της αποστολής, ο οποίος αναφέρεται στον αρχηγό αποστολής και επίσης διατηρεί στενή σχέση σε λειτουργικό επίπεδο με την ΕΥΕΔ.
   4.   Το προσωπικό της EUAM Iraq υποβάλλεται σε υποχρεωτική εκπαίδευση για θέματα ασφάλειας πριν από την ανάληψη των καθηκόντων του, σύμφωνα με το OPLAN. Ακολουθεί επίσης τακτική επανεκπαίδευση στο θέατρο των επιχειρήσεων, η οποία οργανώνεται από τον υπεύθυνο ασφάλειας της αποστολής.
   5.   Ο αρχηγός αποστολής διασφαλίζει την προστασία των διαβαθμισμένων πληροφοριών της ΕΕ, σύμφωνα με την απόφαση 2013/488/ΕΕ του Συμβουλίου (1).
   Άρθρο 12
   Κέντρο Επιφυλακής
   Τίθεται σε λειτουργία το Κέντρο Επιφυλακής για την EUAM Iraq.
   Άρθρο 13
   Νομικές ρυθμίσεις
   Η EUAM Iraq έχει την ικανότητα να αγοράζει υπηρεσίες και προμήθειες, να συνάπτει συμβάσεις και να συμφωνεί διοικητικές ρυθμίσεις, να απασχολεί προσωπικό, να διατηρεί τραπεζικούς λογαριασμούς, να αγοράζει και να διαθέτει περιουσιακά στοιχεία και να εξοφλεί τις οφειλές της, καθώς και να είναι διάδικος, στον βαθμό που απαιτείται για την εφαρμογή της παρούσας απόφασης.
   Άρθρο 14
   Χρηματοδοτικές ρυθμίσεις
   1.   Το ποσό δημοσιονομικής αναφοράς που αποσκοπεί να καλύψει τις δαπάνες σχετικά με την EUAM Iraq από τις 16 Οκτωβρίου 2017 έως τις 17 Οκτωβρίου 2018 ανέρχεται σε 14 000 000 EUR. Το ποσό δημοσιονομικής αναφοράς για οποιαδήποτε μετέπειτα περίοδο αποφασίζεται από το Συμβούλιο.
   2.   Η διαχείριση όλων των δαπανών γίνεται σύμφωνα με τους κανόνες και τις διαδικασίες που ισχύουν για τον γενικό προϋπολογισμό της Ευρωπαϊκής Ένωσης. Η συμμετοχή φυσικών και νομικών προσώπων στην ανάθεση συμβάσεων προμηθειών από την EUAM Iraq είναι ανοικτή χωρίς περιορισμούς. Επιπλέον, δεν εφαρμόζονται κανόνες καταγωγής για τα προϊόντα που αγοράζει η EUAM Iraq. Υπό την επιφύλαξη της έγκρισης της Επιτροπής, η EUAM Iraq μπορεί να συνάπτει τεχνικούς διακανονισμούς με τα κράτη μέλη, το κράτος υποδοχής, τα συμμετέχοντα τρίτα κράτη και άλλους διεθνείς φορείς, όσον αφορά την παροχή εξοπλισμού, υπηρεσιών και εγκαταστάσεων στην EUAM Iraq.
   3.   Η EUAM Iraq είναι υπεύθυνη για την εκτέλεση του προϋπολογισμού της. Προς τούτο, η EUAM Iraq υπογράφει συμφωνία με την Επιτροπή.
   4.   Η EUAM Iraq προβαίνει σε πλήρη ενημέρωση της Επιτροπής και υπόκειται στην εποπτεία της, σε ό,τι αφορά τις δραστηριότητες που αναλαμβάνει στο πλαίσιο της οικονομικής συμφωνίας.
   5.   Οι χρηματοοικονομικές ρυθμίσεις συνάδουν με τη δομή διοίκησης που προβλέπεται στα άρθρα 4, 5 και 6 και με τις επιχειρησιακές απαιτήσεις της EUAM Iraq.
   6.   Οι δαπάνες που συνδέονται με την EUAM Iraq είναι επιλέξιμες από την ημερομηνία έκδοσης της παρούσας απόφασης.
   Άρθρο 15
   Συνοχή της ανταπόκρισης της Ένωσης και συντονισμός
   1.   Ο ΥΕ διασφαλίζει τη συνοχή της εφαρμογής της παρούσας απόφασης με το σύνολο της εξωτερικής δράσης της Ένωσης, συμπεριλαμβανομένων των αναπτυξιακών προγραμμάτων της Ένωσης.
   2.   Με την επιφύλαξη της δομής διοίκησης, ο αρχηγός αποστολής ενεργεί, σε στενό συντονισμό με την αντιπροσωπεία της Ένωσης στο Ιράκ, για τη διασφάλιση της συνοχής της δράσης της Ένωσης στο Ιράκ.
   3.   Ο αρχηγός αποστολής συντονίζει στενά τη δράση του με τους επικεφαλής των αποστολών των κρατών μελών που έχουν παρουσία στο Ιράκ.
   Άρθρο 16
   Κοινοποίηση πληροφοριών
   1.   Ο ΥΕ εξουσιοδοτείται να γνωστοποιεί στα τρίτα κράτη που συμμετέχουν στην παρούσα απόφαση, κατά περίπτωση και σύμφωνα με τις ανάγκες της EUAM Iraq, διαβαθμισμένες πληροφορίες της ΕΕ έως τη διαβάθμιση «CONFIDENTIEL UE /EU CONFIDENTIAL» που έχουν παραχθεί για τους σκοπούς της EUAM Iraq, σύμφωνα με την απόφαση 2013/488/ΕΕ.
   2.   Σε περίπτωση συγκεκριμένης και άμεσης επιχειρησιακής ανάγκης, ο ΥΕ εξουσιοδοτείται επίσης να κοινοποιεί στο κράτος υποδοχής τυχόν διαβαθμισμένες πληροφορίες της ΕΕ έως το επίπεδο «RESTREINT UE/EU RESTRICTED» που έχουν παραχθεί για τους σκοπούς της EUAM Iraq, σύμφωνα με την απόφαση 2013/488/ΕΕ. Για τον σκοπό αυτό, συνάπτονται ρυθμίσεις μεταξύ του ΥΕ και των αρμόδιων αρχών του κράτους υποδοχής.
   3.   Ο ΥΕ εξουσιοδοτείται να κοινοποιεί στα τρίτα κράτη που συνδέονται με την παρούσα απόφαση οποιαδήποτε μη διαβαθμισμένα έγγραφα της ΕΕ που σχετίζονται με αποφάσεις του Συμβουλίου σχετικά με την EUAM Iraq και εμπίπτουν στο επαγγελματικό απόρρητο, σύμφωνα με το άρθρο 6 παράγραφος 1 του εσωτερικού κανονισμού του Συμβουλίου (2).
   4.   Ο ΥΕ δύναται να μεταβιβάζει τις αρμοδιότητες και τη δυνατότητα θέσπισης των ρυθμίσεων, που αναφέρονται στις παραγράφους 1, 2 και 3, σε πρόσωπα που βρίσκονται υπό την εποπτεία του, στον διοικητή μη στρατιωτικής επιχείρησης και στον αρχηγό αποστολής, σύμφωνα με το παράρτημα VI τμήμα VII της απόφασης 2013/488/ΕΕ.
   Άρθρο 17
   Έναρξη ισχύος και διάρκεια
   Η παρούσα απόφαση αρχίζει να ισχύει την ημέρα της έκδοσής της.
   Εφαρμόζεται έως τις 17 Οκτωβρίου 2018.

      Λουξεμβούργο, 16 Οκτωβρίου 2017.

            Για το Συμβούλιο

            Η Πρόεδρος

         F. MOGHERINI

      (1)  Απόφαση 2013/488/ΕΕ του Συμβουλίου, της 23ης Σεπτεμβρίου 2013, σχετικά με τους κανόνες ασφαλείας για την προστασία των διαβαθμισμένων πληροφοριών της ΕΕ (ΕΕ L 274 της 15.10.2013, σ. 1).

      (2)  Απόφαση 2009/937/ΕΕ του Συμβουλίου, της 1ης Δεκεμβρίου 2009, για τη θέσπιση του εσωτερικού του κανονισμού (ΕΕ L 325 της 11.12.2009, σ. 35).


title: Απόφαση (ΕΕ) 2016/1621 της Επιτροπής, της 7ης Σεπτεμβρίου 2016, για την έγκριση εγγράφου καθοδήγησης σχετικά με τις κοινοποιήσεις προς τους φορείς διαπίστευσης και αδειοδότησης από επαληθευτές περιβάλλοντος που δραστηριοποιούνται σε κράτος μέλος άλλο από εκείνο στο οποίο χορηγήθηκε η διαπίστευση ή η άδεια σύμφωνα με τον κανονισμό (ΕΚ) αριθ. 1221/2009 του Ευρωπαϊκού Κοινοβουλίου και του Συμβουλίου [κοινοποιηθείσα υπό τον αριθμό C(2016) 5648] (Κείμενο που παρουσιάζει ενδιαφέρον για τον ΕΟΧ)

text:
               9.9.2016

               EL

               Επίσημη Εφημερίδα της Ευρωπαϊκής Ένωσης

               L 242/32

         ΑΠΌΦΑΣΗ (ΕΕ) 2016/1621 ΤΗΣ ΕΠΙΤΡΟΠΉΣ
   της 7ης Σεπτεμβρίου 2016
   για την έγκριση εγγράφου καθοδήγησης σχετικά με τις κοινοποιήσεις προς τους φορείς διαπίστευσης και αδειοδότησης από επαληθευτές περιβάλλοντος που δραστηριοποιούνται σε κράτος μέλος άλλο από εκείνο στο οποίο χορηγήθηκε η διαπίστευση ή η άδεια σύμφωνα με τον κανονισμό (ΕΚ) αριθ. 1221/2009 του Ευρωπαϊκού Κοινοβουλίου και του Συμβουλίου

         [κοινοποιηθείσα υπό τον αριθμό C(2016) 5648]

   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1221/2009 του Ευρωπαϊκού Κοινοβουλίου και του Συμβουλίου, της 25ης Νοεμβρίου 2009, περί της εκούσιας συμμετοχής οργανισμών σε κοινοτικό σύστημα οικολογικής διαχείρισης και οικολογικού ελέγχου (EMAS) και για την κατάργηση του κανονισμού (ΕΚ) αριθ. 761/2001 και των αποφάσεων της Επιτροπής 2001/681/ΕΚ και 2006/193/ΕΚ (1), και ιδίως το άρθρο 30 παράγραφος 6,
   Εκτιμώντας τα ακόλουθα:

               (1)

               Το άρθρο 30 παράγραφος 3 του κανονισμού (ΕΚ) αριθ. 1221/2009 ορίζει ότι το φόρουμ των φορέων διαπίστευσης και αδειοδότησης έχει τη δυνατότητα να καταρτίζει κατευθυντήριες γραμμές σε θέματα του τομέα αρμοδιότητας των φορέων διαπίστευσης και αδειοδότησης, με σκοπό την εναρμόνιση των διαδικασιών που εφαρμόζονται από τους εν λόγω φορείς για τη διαπίστευση ή την αδειοδότηση και την εποπτεία των επαληθευτών περιβάλλοντος.

               (2)

               Οι επαληθευτές περιβάλλοντος που δραστηριοποιούνται σε διαφορετικά κράτη μέλη υποχρεούνται να κοινοποιούν τις δραστηριότητές τους στους σχετικούς φορείς διαπίστευσης και αδειοδότησης σύμφωνα με το άρθρο 24 του κανονισμού (ΕΚ) αριθ. 1221/2009.

               (3)

               Η πρακτική εφαρμογή της εν λόγω διαδικασίας κοινοποίησης κατέδειξε διαφορές ως προς την αντίδραση των επιμέρους φορέων διαπίστευσης και αδειοδότησης στην περίπτωση που οι επαληθευτές περιβάλλοντος δεν τηρούν τις υποχρεώσεις κοινοποίησης. Κατά συνέπεια, χρειάζεται πρόσθετη καθοδήγηση για να εξασφαλιστεί η συνεκτική εφαρμογή των διαδικασιών κοινοποίησης, στην περίπτωση επαληθευτών περιβάλλοντος που είναι διαπιστευμένοι ή έχουν λάβει άδεια σε ένα κράτος μέλος αλλά διενεργούν επαληθεύσεις και επικυρώσεις σε άλλο κράτος μέλος.

               (4)

               Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που έχει συσταθεί δυνάμει του άρθρου 49 του κανονισμού (ΕΚ) αριθ. 1221/2009,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Εγκρίνεται το έγγραφο καθοδήγησης σχετικά με τις κοινοποιήσεις προς τους φορείς διαπίστευσης και αδειοδότησης από τους επαληθευτές περιβάλλοντος σύμφωνα με τον κανονισμό (ΕΚ) αριθ. 1221/2009, όπως ορίζεται στο παράρτημα.
   Άρθρο 2
   Η παρούσα απόφαση απευθύνεται στα κράτη μέλη.

      Βρυξέλλες, 7 Σεπτεμβρίου 2016.

            Για την Επιτροπή

         Karmenu VELLA

            Μέλος της Επιτροπής

      (1)  ΕΕ L 342 της 22.12.2009, σ. 1.

      ΠΑΡΑΡΤΗΜΑ

         Έγγραφο καθοδήγησης σχετικά με την κοινοποίηση προς τους φορείς διαπίστευσης και αδειοδότησης από επαληθευτές περιβάλλοντος που δραστηριοποιούνται σε κράτος μέλος άλλο από εκείνο στο οποίο χορηγήθηκε η διαπίστευση ή η άδεια σύμφωνα με τον κανονισμό (ΕΚ) αριθ. 1221/2009

      ΕΙΣΑΓΩΓΗ
      Το παρόν έγγραφο καθοδήγησης εναρμονίζει τις διαδικασίες κοινοποίησης που ισχύουν για τους επαληθευτές περιβάλλοντος οι οποίοι δραστηριοποιούνται σε κράτος μέλος άλλο από εκείνο στο οποίο χορηγήθηκε η διαπίστευση ή η άδεια.
      1.   Υποχρεώσεις που πρέπει να τηρούνται πριν από την κοινοποίηση

      1.1.   Ο φορέας διαπίστευσης ή αδειοδότησης καθιστά διαθέσιμες στο κοινό και εύκολα προσβάσιμες τις διαδικασίες για την κοινοποίηση που απευθύνονται σε επαληθευτές περιβάλλοντος διαπιστευμένους σε άλλα κράτη μέλη. Στις πληροφορίες που είναι διαθέσιμες στο κοινό σχετικά με αυτές τις διαδικασίες καθορίζονται επίσης τυχόν τέλη (εκτός από τα έξοδα ταξιδίου) τα οποία επιβάλλονται από τον φορέα διαπίστευσης ή αδειοδότησης για την κοινοποίηση και την εποπτεία.
      1.2.   Ο φορέας διαπίστευσης ή αδειοδότησης που χορήγησε τη διαπίστευση ή την άδεια επιβάλλει στους επαληθευτές περιβάλλοντος στους οποίους έχει χορηγήσει διαπίστευση ή άδεια την υποχρέωση να ακολουθήσουν τη διαδικασία κοινοποίησης που ορίζεται στο άρθρο 24 παράγραφος 1 πριν από την ανάληψη κάθε δραστηριότητας επαλήθευσης ή επικύρωσης σε άλλο κράτος μέλος από εκείνο στο οποίο χορηγήθηκε η διαπίστευση ή η άδεια. Ο φορέας διαπίστευσης ή αδειοδότησης ελέγχει επίσης, στο πλαίσιο των δραστηριοτήτων εποπτείας των επαληθευτών περιβάλλοντος στους οποίους έχει χορηγήσει διαπίστευση ή άδεια, κατά πόσον οι απαιτήσεις κοινοποίησης του κανονισμού (ΕΚ) αριθ. 1221/2009 έχουν τηρηθεί όταν ο επαληθευτής περιβάλλοντος δραστηριοποιήθηκε σε άλλο κράτος μέλος.
      1.3.   Ο φορέας διαπίστευσης ή αδειοδότησης συνιστά στους επαληθευτές περιβάλλοντος στους οποίους έχει χορηγήσει διαπίστευση ή άδεια να ενημερώνουν τους οργανισμούς πελάτες τους ότι οφείλουν να επιτρέπουν την επιθεώρηση σύμφωνα με το άρθρο 23 παράγραφος 6 του κανονισμού (ΕΚ) αριθ. 1221/2009 και ότι η άρνηση να επιτρέψουν την εν λόγω επιθεώρηση μπορεί να εμποδίσει την καταχώριση των οργανισμών.
      2.   Περιεχόμενο της κοινοποίησης

      2.1.   Οι απαιτήσεις κοινοποίησης που ορίζονται στο άρθρο 24 παράγραφος 1 του κανονισμού (ΕΚ) αριθ. 1221/2009 θεωρείται ότι πληρούνται όταν υποβάλλονται όλα τα ακόλουθα στοιχεία:

                  α)

                  τα στοιχεία διαπίστευσης ή άδειας, με αποδεικτικά στοιχεία ότι η διαπίστευση ή η άδεια εξακολουθεί να ισχύει και δεν επηρεάζεται από αναστολή ή ανάκληση και ότι είναι κατάλληλη για τις συγκεκριμένες δραστηριότητες του οργανισμού που τελούν υπό επαλήθευση ή επικύρωση·

                  β)

                  η σύνθεση και οι ικανότητες της ομάδας, ιδίως η γνώση των νομικών απαιτήσεων όσον αφορά το περιβάλλον και όσον αφορά τη γνώση της επίσημης γλώσσας του κράτους μέλους στο οποίο θα πρέπει να διενεργηθεί η επαλήθευση ή η επικύρωση·

                  γ)

                  τα αρχεία προσωπικού, αν είναι αναγκαίο, όπως αρχεία για τα σχετικά προσόντα, την κατάρτιση και την πείρα του υπό επαλήθευση οικονομικού τομέα·

                  δ)

                  ο χρόνος και ο τόπος διενέργειας της επαλήθευσης και της επικύρωσης, συμπεριλαμβανομένης της επίσκεψης των επαληθευτών περιβάλλοντος στον οργανισμό και όλα τα στάδια πριν και μετά την εν λόγω επίσκεψη, όπως ορίζεται στο άρθρο 25 του κανονισμού (ΕΚ) αριθ. 1221/2009·

                  ε)

                  η διεύθυνση και τα στοιχεία επικοινωνίας του οργανισμού που υπόκειται σε επαλήθευση ή επικύρωση, συμπεριλαμβανομένων όλων των εγκαταστάσεων και των δραστηριοτήτων που εμπίπτουν στο πεδίο εφαρμογής της επαλήθευσης ή της επικύρωσης, και ο αριθμός εργαζομένων.

            Τα πρόσθετα αιτήματα που αναφέρονται στο στοιχείο γ) αιτιολογούνται σε σχέση με την εκάστοτε κατάσταση και δεν θίγουν το δικαίωμα του επαληθευτή περιβάλλοντος να παρέχει υπηρεσίες σε άλλο κράτος μέλος από εκείνο στο οποίο χορηγήθηκε η διαπίστευση ή η άδεια.
      2.2.   Αν η κοινοποίηση πληροί τις απαιτήσεις κοινοποίησης που προβλέπονται στο άρθρο 24 παράγραφος 1 του κανονισμού (ΕΚ) αριθ. 1221/2009, ο φορέας διαπίστευσης ή αδειοδότησης ενημερώνει σχετικά τον επαληθευτή περιβάλλοντος πριν από την έναρξη των δραστηριοτήτων επαλήθευσης ή επικύρωσης, όπως περιγράφεται στο άρθρο 25 του κανονισμού (ΕΚ) αριθ. 1221/2009. Αν είναι δυνατόν, οι πληροφορίες αυτές παρέχονται δύο εβδομάδες πριν από την έναρξη των δραστηριοτήτων επαλήθευσης ή επικύρωσης. Ταυτόχρονα, ο φορέας διαπίστευσης ή αδειοδότησης ενημερώνει τον επαληθευτή περιβάλλοντος για το πεδίο εφαρμογής και το περιεχόμενο της εποπτείας που προτίθεται να ασκήσει, καθώς και για το σχετικό κόστος.
      2.3.   Εάν ο φορέας διαπίστευσης ή αδειοδότησης λάβει γνώση ότι πρόκειται να διενεργηθούν ή ήδη διενεργούνται επαληθεύσεις ή επικυρώσεις χωρίς κοινοποίηση, ο φορέας διαπίστευσης ή αδειοδότησης υπενθυμίζει στον επαληθευτή περιβάλλοντος τις απαιτήσεις του κανονισμού (ΕΚ) αριθ. 1221/2009 όσον αφορά την κοινοποίηση στη συγκεκριμένη χώρα (βλέπε σημείο 2.1).
      Όταν οι πληροφορίες που αναφέρονται στο άρθρο 24 παράγραφος 1 του κανονισμού (ΕΚ) αριθ. 1221/2009 δεν παρασχεθούν εγκαίρως ή εάν η κοινοποίηση δεν πληροί τις απαιτήσεις κοινοποίησης που καθορίζονται στο εν λόγω άρθρο, εφαρμόζεται το σημείο 3.1 του παρόντος εγγράφου καθοδήγησης.
      2.4.   Δεδομένου ότι το αποτέλεσμα της κοινοποίησης θα μπορούσε να επηρεάσει τις διαδικασίες επαλήθευσης και επικύρωσης, ο φορέας διαπίστευσης ή αδειοδότησης συνιστά στον ελεγκτή να διαβιβάσει το αποτέλεσμα της κοινοποίησης στον πελάτη του.
      3.   Συνέπειες της μη τήρησης της διαδικασίας κοινοποίησης

      3.1.   Σε περίπτωση που η κοινοποίηση δεν πληροί τις απαιτήσεις κοινοποίησης που προβλέπονται στο άρθρο 24 παράγραφος 1 του κανονισμού (ΕΚ) αριθ. 1221/2009, ο φορέας διαπίστευσης ή αδειοδότησης ακολουθεί τη διαδικασία που περιγράφεται στα σημεία 3.1.1 έως 3.1.4.
      3.1.1.   Αν δεν παρέχονται πληροφορίες όσον αφορά τα στοιχεία διαπίστευσης ή άδειας, τις ικανότητες, την ώρα και τον τόπο διενέργειας της επαλήθευσης και της επικύρωσης, τη διεύθυνση και τα στοιχεία επικοινωνίας του οργανισμού, τη γνώση των νομικών απαιτήσεων όσον αφορά το περιβάλλον και τη γνώση της επίσημης γλώσσας του κράτους μέλους στο οποίο πρέπει να πραγματοποιηθεί η επαλήθευση ή η επικύρωση ή, κατά περίπτωση, τη σύνθεση της ομάδας, ή αν οι πληροφορίες δεν παρέχονται εγκαίρως, ο επαληθευτής περιβάλλοντος ενημερώνεται το ταχύτερο δυνατόν σχετικά με τις ελλείπουσες πληροφορίες και τη μη τήρηση της προθεσμίας κοινοποίησης.
      3.1.2.   Εάν ο φορέας διαπίστευσης ή αδειοδότησης κρίνει ότι οι ελλείπουσες πληροφορίες δεν εμποδίζουν την ικανοποιητική εποπτεία του επαληθευτή περιβάλλοντος, ο φορέας διαπίστευσης ή αδειοδότησης θεωρεί την κοινοποίηση ικανοποιητική για την εκτέλεση των εποπτικών δραστηριοτήτων, και ζητά από τον επαληθευτή περιβάλλοντος να παράσχει τις ελλείπουσες πληροφορίες σε μεταγενέστερο στάδιο. Ο επαληθευτής περιβάλλοντος ενημερώνεται για την απόφαση αυτή εγκαίρως, πριν από την επαλήθευση ή την επικύρωση.
      3.1.3.   Εάν ο φορέας διαπίστευσης ή αδειοδότησης κρίνει ότι δεν έχει λάβει πληροφορίες που είναι απαραίτητες για να πραγματοποιηθεί ικανοποιητικά η εποπτεία της δραστηριότητας επαλήθευσης ή επικύρωσης (για παράδειγμα, χρόνος και τόπος των δραστηριοτήτων επαλήθευσης ή επικύρωσης, διεύθυνση και στοιχεία επαφής του οργανισμού, στοιχεία της διαπίστευσης ή της άδειας του επαληθευτή περιβάλλοντος, σύνθεση της ομάδας ή ικανότητες της ομάδας, ιδίως γνώση των νομικών απαιτήσεων και γνώση της επίσημης γλώσσας του κράτους μέλους στο οποίο πρέπει να διενεργηθεί η επαλήθευση ή η επικύρωση), ο φορέας διαπίστευσης ή αδειοδότησης ενημερώνει τον επαληθευτή περιβάλλοντος ότι θεωρεί την κοινοποίηση μη ικανοποιητική, ότι κατά συνέπεια δεν είναι δυνατή η ικανοποιητική εποπτεία και ότι, εάν η επαλήθευση ή η επικύρωση πραγματοποιηθεί πριν από τη συμπλήρωση των πληροφοριών που λείπουν, θα υποδείξει στον αρμόδιο φορέα να μην καταχωρίσει τον οργανισμό.
      3.1.4.   Όταν ο φορέας διαπίστευσης ή αδειοδότησης αποφασίζει να υποδείξει στον αρμόδιο φορέα να μην καταχωρίσει τον οργανισμό, η υπόδειξη αυτή κοινοποιείται στον επαληθευτή περιβάλλοντος, στον φορέα διαπίστευσης ή αδειοδότησης που χορήγησε τη διαπίστευση ή την άδεια, στον οργανισμό, εφόσον είναι δυνατόν, και στον αρμόδιο φορέα.


title: 2007/3/ΕΚ,ΕυͿατόμ: Απόφαση του Συμβουλίου, της 1ης Ιανουαρίου 2007 , για το διορισμό των μελών της Ευρωπαϊκής Οικονομικής και Κοινωνικής Επιτροπής από τη Βουλγαρία και τη Ρουμανία

text:
               4.1.2007

               EL

               Επίσημη Εφημερίδα της Ευρωπαϊκής Ένωσης

               L 1/6

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 1ης Ιανουαρίου 2007
   για το διορισμό των μελών της Ευρωπαϊκής Οικονομικής και Κοινωνικής Επιτροπής από τη Βουλγαρία και τη Ρουμανία
   (2007/3/ΕΚ, Ευρατόμ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 259,
   τη συνθήκη για την ίδρυση της Ευρωπαϊκής Κοινότητας Ατομικής Ενεργείας, και ιδίως το άρθρο 167,
   την πράξη περί των όρων προσχωρήσεως της Δημοκρατίας της Βουλγαρίας και της Ρουμανίας και περί των προσαρμογών των συνθηκών επί των οποίων βασίζεται η Ευρωπαϊκή Ένωση, και ιδίως τα άρθρα 12 και 48,
   τις προτάσεις των κυβερνήσεων της Δημοκρατίας της Βουλγαρίας και της Ρουμανίας,
   τη γνώμη της Επιτροπής,
   Εκτιμώντας τα ακόλουθα:

               (1)

               Τα μέλη της Ευρωπαϊκής Οικονομικής και Κοινωνικής Επιτροπής διορίστηκαν, για την περίοδο από 21ης Σεπτεμβρίου 2006 έως 20 Σεπτεμβρίου 2010, με τις αποφάσεις του Συμβουλίου 2006/524/ΕΚ, Ευρατόμ (1), 2006/651/ΕΚ, Ευρατόμ (2) και 2006/703/ΕΚ, Ευρατόμ (3).

               (2)

               Λόγω της προσχώρησης της Δημοκρατίας της Βουλγαρίας και της Ρουμανίας στην Ευρωπαϊκή Ένωση, η Ευρωπαϊκή Οικονομική και Κοινωνική Επιτροπή πρέπει να συμπληρωθεί με το διορισμό είκοσι επτά μελών, αντιπροσώπων των διαφόρων συνιστωσών οικονομικού και κοινωνικού χαρακτήρα της κοινωνίας των πολιτών,

         ΑΠΟΦΑΣΙΖΕΙ ΤΑ ΕΞΗΣ:
   Άρθρο 1
   Τα πρόσωπα των οποίων τα ονόματα και οι ιδιότητες περιλαμβάνονται στους καταλόγους που επισυνάπτονται στην παρούσα απόφαση διορίζονται μέλη Ευρωπαϊκής Οικονομικής και Κοινωνικής Επιτροπής για την περίοδο έως τις 20 Σεπτεμβρίου 2010.
   Άρθρο 2
   Η παρούσα απόφαση παράγει αποτελέσματα την ημέρα της έκδοσής της.
   Εφαρμόζεται από την 1η Ιανουαρίου 2007.

      Βρυξέλλες, 1 Ιανουαρίου 2007.

            Για το Συμβούλιο

            Ο Πρόεδρος

         F.-W. STEINMEIER

      (1)  ΕΕ L 207 της 28.7.2006, σ. 30.

      (2)  ΕΕ L 269 της 28.9.2006, σ. 13.

      (3)  ΕΕ L 291 της 21.10.2006, σ. 33.

      ΠΑΡΑΡΤΗΜΑ
      ΔΗΜΟΚΡΑΤΙΑ ΤΗΣ ΒΟΥΛΓΑΡΙΑΣ

                  Ms Milena ANGELOVA
                  Executive Director of the Bulgarian Industrial Capital Association

                  Prof. Nansen BEHAR, PhD
                  Member of the Managing Board of the Union for Private Economic Enterprise

                  Mr Bojidar DANEV
                  Chairman of the Bulgarian Industrial Association

                  Mr Plamen DIMITROV
                  Vice President of the Confederation of Independent Trade Unions in Bulgaria

                  Mr Liubomir HADJIYSKI
                  Deputy Chairman of the Economic Commission at the Bulgarian Union of Private Entrepreneurs «Vuzrazdane»

                  Dr Jeliazko HRISTOV
                  President of the Confederation of Independent Trade Unions in Bulgaria

                  Mr Dimitar MANOLOV
                  Vice President of the Confederation of Labour «Podkrepa»

                  Mr Veselin MITOV
                  Head of the International Policy Department of the Confederation of Labour «Podkrepa»

                  Ms Donka SOKOLOVA
                  Representative of the Democratic Union of Women

                  Ms Ludmilla TODOROVA
                  Representative of the Bulgarian Farmers Association

                  Ms Andriana TOSHEVA
                  Executive Director of the Confederation of Employers and Industrialists in Bulgaria

                  Mr Plamen ZAHARIEV
                  Representative of the National Council of and for People with Disabilities

            ΡΟΥΜΑΝΙΑ

                  Mme Lavinia ANDREI
                  Fonction exercée: Président,
                  Fondation Terra Mileniul IU

                  Mme Ana BONTEA
                  Directrice du Département Juridique et Dialogue Social,
                  Conseil National des Petites et Moyennes Entreprises Privées de Roumanie

                  M. Petru Sarin DANDEA
                  Vice-président,
                  Confédération Nationale Syndicale «CartelALFA»

                  M. Dumitru FORNEA
                  Chef du Département Relations Internationales,
                  Confédération Syndicale Nationale MERIDIAN

                  M. Minel IVAȘCU
                  Vice-président,
                  Bloc National Syndical

                  M. Eugen LUCAN
                  Président,
                  Association Angel

                  M. Mihai MANOLIU
                  Secrétaire Général,
                  Alliance des Confédérations Patronales de Roumanie

                  M. Radu NICOSEVICI
                  Président,
                  Association Academia de Advocacy

                  M. Marius Eugen OPRAN
                  Président Exécutif,
                  Union Générale des Industriels de Roumanie — 1903 (UGIR — 1903)

                  M. Cristian PARVULESCU
                  Président,
                  Association Pro Democratia

                  M. Marius PETCU
                  Président,
                  Confédération Nationale des Syndicats Libres de Roumanie — FRĂȚIA

                  M. Aurel Laurențiu PLOȘCEANU
                  Vice-président,
                  Association Roumaine des Entrepreneurs de Bâtiments

                  M. Sabin RUSU
                  Secrétaire Général,
                  Confédération des Syndicats Démocratiques de Roumanie

                  M. Ionut SIBIAN
                  Directeur exécutif,
                  Fondation pour le Développement de la Société Civile

                  M. Ștefan VARFALVI
                  Président,
                  Association Permanente UGIR


Avis juridique important

|

32003D0304(01)

Απόφαση του Συμβουλίου της 18ης Φεβρουαρίου 2003 περί του διορισμού μελών της συμβουλευτικής επιτροπής του οργανισμού εφοδιασμού της Ευρατόμ

Επίσημη Εφημερίδα αριθ. C 050 της 04/03/2003 σ. 0001 - 0001

Απόφαση του Συμβουλίουτης 18ης Φεβρουαρίου 2003περί του διορισμού μελών της συμβουλευτικής επιτροπής του οργανισμού εφοδιασμού της Ευρατόμ(2003/C 50/01)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 54 δεύτερο και τρίτο εδάφιο,το άρθρο X του καταστατικού του οργανισμού εφοδιασμού της Ευρατόμ(1), όπως τροποποιήθηκε τελευταία από την απόφαση 95/1/ΕΚ, Ευρατόμ, ΕΚΑΧ, της 1ης Ιανουαρίου 1995(2),την απόφαση του Συμβουλίου, της 27ης Σεπτεμβρίου 2001, περί του διορισμού των μελών της συμβουλευτικής επιτροπής του οργανισμού εφοδιασμού της Ευρατόμ(3),τη γνώμη της Επιτροπής,Εκτιμώντας τα ακόλουθα:(1) Έχουν κενωθεί τρεις θέσεις μελών της προαναφερόμενης επιτροπής, λόγω της παραίτησης των κκ. Javier Arana, Javier Villalba και José Luis González, οι οποίες γνωστοποιήθηκαν στο Συμβούλιο στις 2 Οκτωβρίου 2002.(2) Πρέπει, κατά συνέπεια, να πληρωθούν οι θέσεις αυτές.(3) Τις υποψηφιότητες που πρότεινε η ισπανική κυβέρνηση στις 2 Οκτωβρίου 2002,ΑΠΟΦΑΣΙΖΕΙ:Άρθρο μόνοΟι κκ. José Manuel Redondo, Eduardo González και Germán Garcìa-Calderón διορίζονται μέλη της συμβουλευτικής επιτροπής του οργανισμού εφοδιασμού της Ευρατόμ για το υπόλοιπο της θητείας αυτής της επιτροπής, δηλαδή έως τις 28 Μαρτίου 2003.Βρυξέλλες, 18 Φεβρουαρίου 2003.Για το ΣυμβούλιοΟ ΠρόεδροςN. Χριστοδουλακης(1) ΕΕ 27 της 6.12.1958, σ. 534/58.(2) ΕΕ L 1 της 1.1.1995, σ. 1.(3) ΕΕ C 281 της 5.10.2001, σ. 3.


Avis juridique important

|

31982D0164

82/164/EOK: Απόφαση τού Συμβουλίου τής 23ης Φεβρουαρίου 1982 περί τής συνεισφοράς πού παρέχεται στήν Ευρωπαϊκή Κοινότητα Άνθρακος καί Χάλυβος από τόν γενικό προϋπολογισμό τών Κοινοτήτων

Επίσημη Εφημερίδα αριθ. L 074 της 18/03/1982 σ. 0027

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 23ης Φεβρουαρίου 1982  περί της συνεισφοράς που παρέχεται στην Ευρωπαϊκή Κοινότητα Άνθρακος και Χάλυβος από τον γενικό προϋπολογισμό των Κοινοτήτων  (82/164/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 235,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  Εκτιμώντας:  ότι οι δυσχέρειες που αντιμετωπίζει τη στιγμή αυτή η βιομηχανία σιδήρου και χάλυβα της Κοινότητος καθιστούν αναγκαία την υιοθέτηση, στο πλαίσιο της συνθήκης ΕΚΑΧ, προγράμματος αναδιαρθρώσεως αυτού του τομέως δραστηριότητος·  ότι το πρόγραμμα αυτό περιλαμβάνει σύνολο μέτρων που αποσκοπούν να οργανώσουν ορθολογικά το μηχανισμό παραγωγής και να ανυψώσουν την παραγωγικότητα του τομέως αυτού στο επίπεδο ανταγωνιστικότητος που απαιτεί η υποβολή του στις συνθήκες ανταγωνισμού που επικρατούν στη διεθνή αγορά, σύμφωνα με τους γενικούς στόχους περί χάλυβα κατά την έννοια του άρθρου 46 της συνθήκης ΕΚΑΧ·  ότι το σύνολο αυτό των μέτρων αναδιαρθρώσεως περιλαμβάνει κατ ' ανάγκη ένα κοινωνικό μέρος, για να απαμβλυνθούν οι συνέπειες επί της απασχολήσεως· ότι κρίνεται εν προκειμένω σκόπιμη μιας ευρείας εκτάσεως προσφυγή στις ποικίλες ενισχύσεις αναπροσαρμογής που προβλέπονται για τους εργαζόμενους στον εν λόγω τομέα, σύμφωνα με το άρθρο 56 παράγραφος 2 της συνθήκης ΕΚΑΧ·  ότι με το ψήφισμα της 26ης και 27ης Μαρτίου 1981 περί της πολιτικής για την ανόρθωση της βιομηχανίας σιδήρου και χάλυβα, το Συμβούλιο εξέφρασε πάλι την επιθυμία προσφυγής σε μέτρα του είδους αυτού·  ότι, υπό τις παρούσες συνθήκες, τα προβλεπόμενα από τη συνθήκη ΕΚΑΧ χρηματοδοτικά μέσα δεν εξασφαλίζουν την ικανοποιητική χρηματοδότηση των μέτρων αυτών·  ότι η κατάσταση αυτή, αν δεν αντιμετωπιστεί δεόντως, θα επέφερε, μέσω ιδίως των δευτερευόντων αποτελεσμάτων της, σημαντική επιδείνωση της γενικής καταστάσεως της απασχολήσεως στην Κοινότητα και θα έθετε σε κίνδυνο την αρμονική ανάπτυξη των οικονομικών δραστηριοτήτων, επηρεάζοντας έτσι την πραγματοποίηση ενός από τους θεμελιώδεις στόχους της Κοινότητος ·  ότι, για να δυνηθεί να ολοκληρώσει την εκτέλεση του κοινωνικού μέρους του προγράμματος αναδιαρθρώσεως της βιομηχανίας σιδήρου και χάλυβα και να αντιμετωπίσει τις συνέπειες από τον καθορισμό συστήματος ποσοστώσεων της παραγωγής, η Επιτροπή υπέβαλε αίτηση προσωρινής εξαιρετικής συνεισφοράς, από τον γενικό προϋπολογισμό των Κοινοτήτων· ότι πρέπει να παρασχεθεί προς την ΕΚΑΧ συνεισφορά από τον γενικό προϋπολογισμό των Κοινοτήτων,  ΑΠΟΦΑΣΙΖΕΙ:  Άρθρο μόνο  Παρέχεται στην Ευρωπαϊκή Κοινότητα Άνθρακος και Χάλυβος, από τον γενικό προϋπολογισμό των Κοινοτήτων, συνεισφορά 62 εκατομμυρίων ECU για το 1981, για να εξασφαλισθεί η κοινοτική χρηματοδότηση των  προσωρινών ειδικών επιδομάτων που χορηγούνται στους εργαζόμενους των επιχειρήσεων σιδήρου και χάλυβα και των ορυχείων σιδήρου της Κοινότητος, η απασχόληση των οποίων καταργείται ή απειλείται αμέσως ή εμμέσως, εξαιτίας σχεδίου αναδιαρθρώσεως που αποδέχεται η επιχείρηση, η ομάδα επιχειρήσεων ή ο δημόσιος τομέας σύμφωνα με τους γενικούς στόχους περί χάλυβα.  Έγινε στις Βρυξέλλες, στις 23 Φεβρουαρίου 1982.  Για το Συμβούλιο  Ο Πρόεδρος  L. TINDEMANS  (1) ΕΕ αριθ. C 118 της 13. 5. 1980, σ. 6.  (2) ΕΕ αριθ. C 197 τη ς 4. 8. 1980, σ. 60.


title: Απόφαση (ΕΕ) 2016/333 του Συμβουλίου, της 4ης Μαρτίου 2016, για τον διορισμό ενός τακτικού μέλους, κατόπιν πρότασης της Ομοσπονδιακής Δημοκρατίας της Γερμανίας, στην Επιτροπή των Περιφερειών

text:
               9.3.2016

               EL

               Επίσημη Εφημερίδα της Ευρωπαϊκής Ένωσης

               L 62/16

         ΑΠΌΦΑΣΗ (ΕΕ) 2016/333 ΤΟΥ ΣΥΜΒΟΥΛΊΟΥ
   της 4ης Μαρτίου 2016
   για τον διορισμό ενός τακτικού μέλους, κατόπιν πρότασης της Ομοσπονδιακής Δημοκρατίας της Γερμανίας, στην Επιτροπή των Περιφερειών
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 305,
   Έχοντας υπόψη την πρόταση της γερμανικής κυβέρνησης,
   Εκτιμώντας τα ακόλουθα:

               (1)

               Στις 26 Ιανουαρίου, στις 5 Φεβρουαρίου και στις 23 Ιουνίου 2015 το Συμβούλιο εξέδωσε τις αποφάσεις (ΕΕ) 2015/116 (1), (ΕΕ) 2015/190 (2) και (ΕΕ) 2015/994 (3) για τον διορισμό των τακτικών και αναπληρωματικών μελών της Επιτροπής των Περιφερειών για την περίοδο από 26 Ιανουαρίου 2015 έως 25 Ιανουαρίου 2020.

               (2)

               Μία θέση μέλους της Επιτροπής των Περιφερειών έμεινε κενή λόγω της λήξης της θητείας της κ. Dagmar MÜHLENFELD,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Διορίζεται τακτικό μέλος στην Επιτροπή των Περιφερειών για το εναπομένον διάστημα της τρέχουσας θητείας, ήτοι έως τις 25 Ιανουαρίου 2020:

               —

               ο κ. Joachim WOLBERGS, Oberbürgermeister der Stadt Regensburg.

         Άρθρο 2
   Η παρούσα απόφαση αρχίζει να ισχύει την ημερομηνία της έκδοσής της.

      Βρυξέλλες, 4 Μαρτίου 2016.

            Για το Συμβούλιο

            Η Πρόεδρος

         S.A.M. DIJKSMA

      (1)  Απόφαση (ΕΕ) 2015/116 του Συμβουλίου, της 26ης Ιανουαρίου 2015, για τον διορισμό των τακτικών και αναπληρωματικών μελών της Επιτροπής των Περιφερειών για την περίοδο από 26 Ιανουαρίου 2015 έως 25 Ιανουαρίου 2020 (ΕΕ L 20 της 27.1.2015, σ. 42).

      (2)  Απόφαση (ΕΕ) 2015/190 του Συμβουλίου, της 5ης Φεβρουαρίου 2015, για τον διορισμό των τακτικών και αναπληρωματικών μελών της Επιτροπής των Περιφερειών για την περίοδο από 26 Ιανουαρίου 2015 έως 25 Ιανουαρίου 2020 (ΕΕ L 31 της 7.2.2015, σ. 25).

      (3)  Απόφαση (ΕΕ) 2015/994 του Συμβουλίου, της 23ης Ιουνίου 2015, για τον διορισμό των τακτικών και αναπληρωματικών μελών της Επιτροπής των Περιφερειών για την περίοδο από 26 Ιανουαρίου 2015 έως 25 Ιανουαρίου 2020 (ΕΕ L 159 της 25.6.2015, σ. 70).


Avis juridique important

|

31997D0169

97/169/ΕΚ: Απόφαση της Επιτροπής της 30ής Ιανουαρίου 1997 για την περάτωση της διαδικασίας αντιντάμπινγκ σχετικά με τις εισαγωγές στην Ισπανία ορισμένων τσιμέντων Portland καταγωγής Ρουμανίας, Τυνησίας και Τουρκίας

Επίσημη Εφημερίδα αριθ. L 067 της 07/03/1997 σ. 0027 - 0030

ΑΠΟΦΑΣΗ ΤΗΣ ΕΠΙΤΡΟΠΗΣ της 30ής Ιανουαρίου 1997 για την περάτωση της διαδικασίας αντιντάμπινγκ σχετικά με τις εισαγωγές στην Ισπανία ορισμένων τσιμέντων Portland καταγωγής Ρουμανίας, Τυνησίας και Τουρκίας (97/169/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 384/96 του Συμβουλίου, της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ, εκ μέρους χωρών μη μελών της Ευρωπαϊκής Κοινότητας (1), και ιδίως το άρθρο 23,τον κανονισμό (ΕΟΚ) αριθ. 2423/88 του Συμβουλίου, της 11ης Ιουλίου 1988, για την άμυνα κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευρωπαϊκής Οικονομικής Κοινότητας (2), που στο εξής καλείται «βασικός κανονισμός», και ιδίως το άρθρο 9,Μετά από διαβουλεύσεις με τη συμβουλευτική επιτροπή,Εκτιμώντας:Α. ΔΙΑΔΙΚΑΣΙΑ (1) Τον Ιανουάριο 1992, η Επιτροπή έλαβε καταγγελία που υπέβαλε η Oficemen, ο εθνικός οργανισμός ισπανών παραγωγών τσιμέντων, εξ ονόματος όλων των ισπανών παραγωγών τσιμέντων Portland.(2) Η καταγγελία περιείχε αρχικά αποδεικτικά στοιχεία για την άσκηση πρακτικής ντάμπινγκ σε περιφερειακή βάση και για την προκύπτουσα ζημία. Τα αποδεικτικά στοιχεία που υποβλήθηκαν θεωρήθηκε ότι επαρκούν για να δικαιολογήσουν την έναρξη διαδικασίας ώστε να διαπιστωθεί κατά πόσο οι ισχυρισμοί ήταν βάσιμοι και δικαιολογούσαν τη λήψη μέτρων. Η Επιτροπή ανήγγειλε συνεπώς, με ανακοίνωση στην Επίσημη Εφημερίδα των Ευρωπαϊκών Κοινοτήτων (3), την έναρξη διαδικασίας αντιντάμπινγκ σχετικά με τις εισαγωγές στην Ισπανία ορισμένων τσιμέντων Portland καταγωγής Τουρκίας, Ρουμανίας και Τυνησίας, και άρχισε έρευνα. Το εν λόγω προϊόν είναι τσιμέντα Portland, εκτός του λευκού τσιμέντου, έστω και τεχνητά χρωματισμένα, χύμα ή σε σάκους, που υπάγονται στον κωδικό ΣΟ 2523 29 00.(3) Η Επιτροπή ενημέρωσε επίσημα τους παραγωγούς, εξαγωγείς και εισαγωγείς που είναι γνωστό ότι ενδιαφέρονται, τους αντιπροσώπους των εξαγουσών χωρών και τους καταγγέλλοντες, και έδωσε την ευκαιρία στα αμέσως ενδιαφερόμενα μέρη να γνωστοποιήσουν γραπτά τις απόψεις τους και να ζητήσουν ακρόαση.(4) Οι κυβερνήσεις της Τουρκίας και της Τυνησίας, και οι παραγωγοί και οι εξαγωγείς στις εν λόγω χώρες γνωστοποίησαν γραπτά τις απόψεις τους. Όσα μέρη το ζήτησαν, έγιναν δεκτά σε ακρόαση.(5) Η περίοδος έρευνας καθορίστηκε από την 1η Απριλίου 1991 έως τις 31 Μαρτίου 1992.(6) Η Επιτροπή αναζήτησε και επαλήθευσε όλες τις πληροφορίες που θεώρησε απαραίτητες για τον προσδιορισμό του ντάμπινγκ και της ζημίας και προέβη σε έρευνες στις εγκαταστάσεις των ακολούθων ισπανών παραγωγών:- Asland Cataluna y del Mediterranneo, Βαρκελώνη,- Asland, SA, Μαδρίτη,- Cementos Atlantico, SA, Μαδρίτη,- Cementos Molins, SA, Βαρκελώνη,- Compania Valenciana de Cementos Portland, SA, Βαλένθια,- Portland Iberia, SA, Μαδρίτη,- Sociedad Financiera y Minera, SA, Μαδρίτη,- Uniland Cementera, SA, Βαρκελώνη.(7) Βάσει των αποτελεσμάτων αυτής της έρευνας, η Επιτροπή, αφού συμβουλεύτηκε την επιτροπή αντιντάμπινγκ, συμπέρανε ότι πρέπει να τερματιστεί η διαδικασία χωρίς να ληφθούν μέτρα διότι δεν διαπιστώθηκε να έχει προκληθεί σημαντική ζημία ή να υπάρχει κίνδυνος ζημίας για τον ισπανικό κλάδο παραγωγής.(8) Η Επιτροπή, δεδομένων των αντιρρήσεων στο πλαίσιο της συμβουλευτικής επιτροπής, υπέβαλε, στις 10 Φεβρουαρίου 1994, σύμφωνα με το άρθρο 9 του βασικού κανονισμού, έκθεση προς το Συμβούλιο συνοδευόμενη από πρόταση για την περάτωση της διαδικασίας χωρίς τη λήψη μέτρων. Το Συμβούλιο, στις 7 Μαρτίου 1994, αποφάσισε να μην περατωθεί η διαδικασία.(9) Η Επιτροπή, μετά την απόφαση του Συμβουλίου, επανεξέτασε τα αποτελέσματα της έρευνάς της υπό το φως τόσο των πληροφοριών που υπέβαλε ο ισπανικός κλάδος παραγωγής, οι οποίες επαληθεύτηκαν κατά τη διάρκεια της έρευνας, όσον και των απόψεων που εξέφρασαν οι καταγγέλλοντες. Σχετικά με αυτό, το πεδίο της επανεξέτασης ήταν περιορισμένο λόγω του ότι ήταν δυνατόν να ληφθούν υπόψη μόνο στοιχεία της περιόδου έρευνας και όχι πληροφορίες σχετικές με μεταγενέστερη περίοδο.(10) Η εν λόγω επανεξέταση ώθησε την Επιτροπή να διατηρήσει την πρόταση που υπέβαλε στο Συμβούλιο το 1994.Β. ΟΜΟΕΙΔΕΣ ΠΡΟΪΟΝ (11) Από την έρευνα προέκυψε ότι οι διάφοροι τύποι τσιμέντου Portland που πωλήθηκαν στις εγχώριες αγορές των εν λόγω χωρών ήταν όμοιοι με αυτούς που εξήχθησαν στην Ισπανία. Επίσης, οι διάφοροι τύποι τσιμέντων Portland που παρήχθησαν στην Ισπανία και οι τύποι που εξήχθησαν στην Ισπανία από τις τρεις εν λόγω χώρες είχαν όμοια βασικά φυσικά χαρακτηριστικά και ίδιες τελικές χρήσεις. Ως εκ τούτου, η Επιτροπή συμπέρανε ότι, για τους σκοπούς της παρούσας διαδικασίας, όλοι οι τύποι τσιμέντου Portland πρέπει να θεωρηθούν ως ομοειδές προϊόν, σύμφωνα με το άρθρο 2 παράγραφος 12 του βασικού κανονισμού.Γ. ΠΕΡΙΦΕΡΕΙΑΚΗ ΣΥΓΚΕΝΤΡΩΣΗ ΤΩΝ ΕΙΣΑΓΩΓΩΝ (12) Η Επιτροπή διαπίστωσε ότι 94 % της συνολικής παραγωγής του υπό εξέταση προϊόντος από τον ισπανικό κλάδο παραγωγής πωλείται στην ισπανική αγορά και ότι η συνολική ζήτηση στην Ισπανία, όπως υπολογίζεται από την φαινομένη κατανάλωση των εν λόγω τσιμέντων, δεν καλύπτεται σε σημαντικό βαθμό από τους παραγωγούς άλλων περιοχών της Κοινότητας. Το μερίδιο της εγχώριας αγοράς που κατείχαν οι πωλήσεις του ισπανικού κλάδου παραγωγής κατά την περίοδο της έρευνας ανερχόταν σε σχεδόν 89 %, ενώ οι εισαγωγές από τα άλλα κοινοτικά κράτη μέλη αντιπροσώπευαν 2 %. Επιπλέον, 89 % των συνολικών κοινοτικών εισαγωγών από τις χώρες που αποτελούν αντικείμενο της εν λόγω διαδικασίας πραγματοποιήθηκαν στην Ισπανία.Ως εκ τούτου, ο ισπανικός κλάδος παραγωγής μπορεί να θεωρηθεί ότι αποτελεί τον κοινοτικό κλάδο παραγωγής σύμφωνα με τους όρους του άρθρου 4 παράγραφος 5 του βασικού κανονισμού.Δ. ΝΤΑΜΠΙΝΓΚ (13) Από τα διαθέσιμα στοιχεία, υπήρχαν ενδείξεις ότι το ομοειδές προϊόν που εισήχθη από τις τρεις εν λόγω χώρες πωλήθηκε στην ισπανική αγορά σε τιμές που, σε μερικές περιπτώσεις, αντιπροσώπευαν σημαντικό στοιχείο ντάμπινγκ. Εντούτοις, αυτό το θέμα δεν εξετάστηκε περαιτέρω, δεδομένων των παρακάτω πορισμάτων για τη ζημία.Ε. ΖΗΜΙΑ 1. Κατανάλωση, όγκος και μερίδιο αγοράς των εισαγωγών από τις εν λόγω χώρες(14) Η ισπανική αγορά, όπως καθορίστηκε από την φαινομένη κατανάλωση, αυξήθηκε από 26 εκατομμύρια τόνους σε 28 εκατομμύρια τόνους κατά την περίοδο της έρευνας. Οι εισαγωγές από τις εν λόγω χώρες αυξήθηκαν από 857 000 τόνους το 1989 σε 2 388 000 τόνους κατά την περίοδο της έρευνας. Το αποτέλεσμα των παραπάνω ήταν η αύξηση του μεριδίου αγοράς της Τουρκίας, Ρουμανίας και Τυνησίας από 3,28 % το 1989 σε 8,54 % κατά την περίοδο της έρευνας.2. Επιπτώσεις των εν λόγω εισαγωγών στον ισπανικό κλάδο παραγωγής(15) Όσον αφορά την πιθανή επίπτωση των εν λόγω εισαγωγών στην κατάσταση του ισπανικού κλάδου παραγωγής, η Επιτροπή έλαβε υπόψη της τα ακόλουθα πραγματικά γεγονότα:α) η ισπανική παραγωγή παρέμεινε σταθερή γύρω στα 27 εκατομμύρια τόνους ετησίως κατά την εξεταζόμενη περίοδο 7β) το καθιερωμένο παραγωγικό δυναμικό ανερχόταν, σύμφωνα με τις εκτιμήσεις, σε 39 εκατομμύρια τόνους το 1989, 1990 και 1991, και αυξήθηκε κατά περίπου 5 % σε 41 εκατομμύρια τόνους κατά την περίοδο της έρευνας. Η χρησιμοποίηση του παραγωγικού δυναμικού παρέμεινε σταθερή σε 69 % μεταξύ του 1989 και 1991, αλλά μειώθηκε σε 66 % κατά την περίοδο της έρευνας. Αυτή η μείωση της χρησιμοποίησης του παραγωγικού δυναμικού οφείλεται μόνο στην αύξηση του καθιερωμένου παραγωγικού δυναμικού. Σ' αυτό το πλαίσιο, η Επιτροπή σημειώνει ότι όσον αφορά τη συνολική ζήτηση στην Ισπανία, διαπιστώθηκε σημαντικό πλεόνασμα του παραγωγικού δυναμικού, κατά μέσο όρο 32 %, στον ισπανικό κλάδο παραγωγής κατά την εξεταζόμενη περίοδο 7γ) ο συνολικός όγκος πωλήσεων του ισπανικού κλάδου παραγωγής παρέμεινε σταθερός σε περίπου 25 εκατομμύρια τόνους καθόλη την εν λόγω περίοδο. Δεδομένης της μέτριας αύξησης της κατανάλωσης, το μερίδιο του κλάδου παραγωγής μειώθηκε, αντίθετα, από 96 % το 1989 σε 89 % κατά την περίοδο της έρευνας. Παρά τη μείωση αυτή, το μερίδιο αγοράς του ισπανικού κλάδου παραγωγής παρέμεινε σταθερά υψηλό 7δ) οι τιμές πώλησης σε μη συνδεδεμένους πελάτες των ισπανών παραγωγών που υποβλήθηκαν στην έρευνα, ανήλθαν, με βάση το 100 για το 1989, σε 103 το 1990, και κατόπιν μειώθηκαν σε 97 το 1991 και 94 κατά την περίοδο της έρευνας 7ε) οι εταιρείες που υποβλήθηκαν σε έρευνα σημείωσαν πτώση της αποδοτικότητας επί των πωλήσεών τους σε μη συνδεδεμένους πελάτες, κατά μέσο όρο από 36 % το 1989, σε 32 % το 1990, 21 % το 1991 και σε 18 % κατά την περίοδο της έρευνας 7στ) η απασχόληση όσον αφορά τους παραγωγούς που υποβλήθηκαν σε έρευνα μειώθηκε σταθερά καθόλη την περίοδο, με βάση το 100 το 1989, σε 98 το 1990, 94 το 1991 και 92 κατά την περίοδο της έρευνας 7ζ) η Επιτροπή εξέτασε επίσης το ενδεχόμενο πρόκλησης ζημίας από τις εν λόγω εισαγωγές σε υποπεριφερειακή βάση, λαμβάνοντας υπόψη τις διαφορετικές γεωγραφικές θέσεις των ισπανών παραγωγών. Από την εξέταση των παραγόντων ζημίας στην οποία προέβη η Επιτροπή προέκυψε ότι μόνο η κατάσταση των παραγωγών που έχουν τη βάση τους στη μεσογειακή παράκτια περιοχή, που αντιπροσωπεύει 52 % της συνολικής παραγωγής της καταγγέλλουσας βιομηχανίας, σαφώς επιδεινώθηκε, σε αντίθεση με την κατάσταση των παραγωγών που είναι εγκατεστημένοι στο εσωτερικό της χώρας. Πράγματι, από την άποψη του όγκου των πωλήσεων, μεταξύ του 1989 και της περιόδου έρευνας, ο όγκος στις παράκτιες περιοχές μειώθηκε κατά 10 %, ενώ στο εσωτερικό της χώρας αυξήθηκε κατά 3 % και, από την άποψη του κύκλου εργασιών, τα αριθμητικά στοιχεία για τις παράκτιες περιοχές μειώθηκαν κατά 9 %, ενώ για το εσωτερικό σημείωσαν ελαφριά αύξηση κατά 1 %. Τέλος, όσον αφορά τον κλάδο παραγωγής στις παράκτιες περιοχές, η αποδοτικότητα μειώθηκε από το 1989 κατά 4 εκατοστιαίες μονάδες περισσότερο απ' ότι η αντίστοιχη στο εσωτερικό της χώρας. Παρόλη τη μείωση, η αποδοτικότητα για τον κλάδο παραγωγής στις παράκτιες περιοχές παρέμεινε σε επίπεδο 18 % κατά την περίοδο της έρευνας.ΣΤ. ΣΥΜΠΕΡΑΣΜΑΤΑ ΓΙΑ ΤΗ ΖΗΜΙΑ (16) Παρόλο που η κατάσταση του ισπανικού κλάδου παραγωγής επιδεινώθηκε ως έναν ορισμένο βαθμό κατά την υπό εξέταση περίοδο, ιδίως όσον αφορά τους παραγωγούς που είναι εγκατεστημένοι στην μεσογειακή παράκτια περιοχή, η εν λόγω κατάσταση πρέπει να εκτιμηθεί σε σχέση με τους ισπανούς παραγωγούς εν γένει, για να προσδιοριστεί κατά πόσο αυτές οι εξελίξεις αποτελούν σημαντική ζημία. Για το σκοπό αυτό, η Επιτροπή απέδωσε ιδιαίτερη προσοχή στους ακόλουθους παράγοντες:α) η παραγωγή και ο όγκος των πωλήσεων δεν μεταβλήθηκαν. Παρόλο που η αύξηση της κατανάλωσης φαίνεται να ευνόησε τις εισαγωγές που αποτελούν αντικείμενο ντάμπινγκ και όχι την εγχώρια παραγωγή, ο ισπανικός κλάδος παραγωγής διατήρησε ωστόσο μερίδιο αγοράς 89 % 7β) από την εξέταση στην οποία προέβη η Επιτροπή για το ποσοστό κατά το οποίο οι τιμές πώλησης ήταν χαμηλότερες από τις κοινοτικές προέκυψε ότι, παρόλο που οι εν λόγω τιμές πώλησης ήταν πράγματι χαμηλότερες από τις κοινοτικές, οι επιπτώσεις δεν μπορούσαν να θεωρηθούν σημαντικές, δεδομένων, αφενός, των αντιστοίχων μεριδίων αγοράς που κατείχαν οι εγχώριοι παραγωγοί και οι εισαγωγές από τις τρεις εν λόγω χώρες και, αφετέρου, των επιπτώσεων αυτών των εισαγωγών, που περιορίζονταν γεωγραφικά στον κλάδο παραγωγής στις παράκτιες περιοχές 7γ) το μεγάλο πλεόνασμα παραγωγικού δυναμικού, και η συνακόλουθη αναδιάρθρωση του εγχωρίου κλάδου παραγωγής, συνέβαλαν κατά πολύ στην αύξηση του κόστους παραγωγής και, συνεπώς, στη μείωση του κέρδους. Σχετικά με αυτό, οι ισπανοί παραγωγοί αντιμετώπισαν μείωση των κερδών τους από τις πωλήσεις, η οποία, ωστόσο, παρέμεινε σε 18 % κατά μέσο όρο κατά την περίοδο της έρευνας για ολόκληρο τον κλάδο παραγωγής.Εξετάστηκαν επίσης εναλλακτικοί δείκτες κέρδους, όπως τα κέρδη από επενδεδυμένα κεφάλαια, σύμφωνα με τις συστάσεις του ισπανικού κλάδου παραγωγής. Με βάση τα στοιχεία που υπέβαλε ο καταγγέλλων και τα οποία επαληθεύθηκαν σε ικανοποιητικό βαθμό κατά την έρευνα, διαπιστώθηκε ότι, μετά την αναπροσαρμογή των στοιχείων για να ληφθούν υπόψη οι πληθωριστικές πιέσεις επί του κόστους και μετά την εξάλειψη του πλεονάζοντος παραγωγικού δυναμικού, η απόδοση του επενδεδυμένου κεφαλαίου για την περίοδο της έρευνας ανερχόταν σε 7 %, και συνεπώς κρίθηκε επαρκής για την αντικατάσταση των στοιχείων του ενεργητικού 7δ) η απασχόληση στον καταγγέλλοντα κλάδο παραγωγής μειώθηκε από 8 % μεταξύ 1989 και της περιόδου έρευνας. Εντούτοις, αυτή η μείωση οφειλόταν, σε μεγάλο βαθμό, στην αναδιάρθρωση της παραγωγικής διαδικασίας.Με βάση τους παραπάνω παράγοντες, δεν είναι δυνατό να συναχθεί το συμπέρασμα ότι ο ισπανικός κλάδος παραγωγής υπέστη σημαντική ζημία. Το συμπέρασμα αυτό βασίζεται στο γεγονός ότι η παρούσα διαδικασία αναφέρεται σε περιφερειακή αγορά, όπως επισημαίνεται παραπάνω στο σημείο 11. Σ' αυτές τις περιπτώσεις, το άρθρο 4 παράγραφος 5 του βασικού κανονισμού θέτει ως όρο να έχει προκληθεί ζημία στους παραγωγούς ολόκληρης ή σχεδόν ολόκληρης της παραγωγής της εν λόγω περιφερειακής αγοράς. Εντούτοις, κατά την παρούσα διαδικασία, η εξέταση από την επιτροπή των μεμονωμένων παραγωγών που υποβλήθηκαν στην έρευνα, τόσο στο εσωτερικό της χώρας όσο και στις παράκτιες περιοχές, δεν οδήγησε στο συμπέρασμα ότι πληρούται ο εν λόγω όρος.Ζ. ΚΙΝΔΥΝΟΣ ΓΙΑ ΖΗΜΙΑ (17) Η Επιτροπή θεωρεί ότι, παρόλο που ο καταγγέλλων ισχυρίστηκε επίσης ότι υπάρχει κίνδυνος για σημαντική ζημία, δεν προσκόμισε σημαντικά αποδεικτικά στοιχεία για έναν τέτοιο κίνδυνο κατά την υποβολή της καταγγελίας, ούτε διαπιστώθηκε κάτι τέτοιο κατά την έρευνα.Η. ΠΕΡΑΤΩΣΗ ΤΗΣ ΔΙΑΔΙΚΑΣΙΑΣ (18) Ελλείψει ζημίας ή κινδύνου ζημίας, για τους παραγωγούς ολόκληρης ή σχεδόν ολόκληρης της παραγωγής εντός της υπό εξέταση περιφερειακής αγοράς, δεν διαπιστώνεται με την παρούσα διαδικασία σημαντική ζημία όσον αφορά τον κοινοτικό κλάδο παραγωγής.Υπό αυτές τις συνθήκες, συνάγεται το συμπέρασμα ότι η εισαγωγή προστατευτικών μέτρων αποβαίνει περιττή και πρέπει να περατωθεί η διαδικασία αντιντάμπινγκ,ΕΞΕΔΩΣΕ ΤΗΝ ΑΚΟΛΟΥΘΗ ΑΠΟΦΑΣΗ:Άρθρο μόνο Περατώνεται η διαδικασία αντιντάμπινγκ σχετικά με τις εισαγωγές στην Ισπανία ορισμένων τσιμέντων Portland καταγωγής Τουρκίας, Ρουμανίας και Τυνησίας.Βρυξέλλες, 30 Ιανουαρίου 1997.Για την ΕπιτροπήLeon BRITTANΑντιπρόεδρος(1) ΕΕ αριθ. L 56 της 6. 3. 1996, σ. 1.(2) ΕΕ αριθ. L 209 της 2. 8. 1988, σ. 1.(3) ΕΕ αριθ. C 100 της 22. 4. 1992, σ. 4.